**הנחיות למועמדים בשלב הצהרת הכוונות ומציאת מדריך.ה**[[1]](#footnote-1) **לליווי עבודת הדוקטורט:**

מועמד.ת יקר.ה

אנו שמחים על החלטתך להגיש מועמדותך לתכנית הדוקטורט חינוך: טכנולוגיות במערכות למידה.

השלבים הבאים בתהליך המועמדות הם חיפוש מנחה להנחיית עבודת הדוקטורט וכתיבת מסמך הצהרת כוונות לדוקטורט.

באתר התכנית תוכלו למצוא רשימה של המנחים והמנחות בתכנית ותחומי העיסוק והמחקר שלהם.ן.

עליכם.ן לתאם פגישות עם מנחים/ות רלוונטיים.יות לבדיקת ההיתכנות שינחו אתכם.ן בעבודת המחקר.

אפשר להיפגש לבדיקה ראשונית של ההיתכנות עם מספר מנחים, אבל בסופו של דבר עליכם.ן להתקדם בתהליך כתיבת מסמך הצהרת הכוונות רק עם אחד.ת מהמנחים.ות (או שניים.תיים שינחו אתכם במשותף).

עליכם.ן לפנות ישירות למנחה או למנחים כדי לתאם את הפגישות, באמצעות כתובות דוא"ל המופיעות באתר התכנית. את הפגישות יש לסיים לכל המאוחר עד ה-15 בדצמבר 2023 והחל מה -16 בדצמבר עליכם.ן לפנות למנחה או למנחים.ות איתם.ן נפגשתם.ן ולסכם על המשך התהליך, או לעדכן על הפסקתו.

אם יימצא עניין משותף בין שני הצדדים, תתבקשו לכתוב מסמך הצהרת כוונות לדוקטורט, בליווי המנחה הפוטנציאלי.ת. אם תעלה הצעה להנחיה משותפת של שני מנחים.ות, יש להפגש גם עם המנחה הנוסף.ת ולקבל את הסכמתו.ה לתהליך.

**שלב זה הינו מהותי וחשוב במסע אל הדוקטורט וקובע במידה רבה את טיבו והצלחתו.** לפיכך ריכזנו מספר פעולות בהן מומלץ לנקוט אשר יסייעו לכם.ן:

1. **הגדר.י את תחומי המחקר שלך**: חשוב להגדיר בצורה ברורה את התחום או התחומים שבהם יעסוק המחקר שלך. נסה.י להתמקד בתחומים בהם את.ה מתעניין.ת ובהם יש לך היכרות מעמיקה. זה יכול לעזור לך למצוא מנחה שמתמחה בתחום זה ויכול לתמוך בך באופן מקצועי.
2. **חקור.י ובחר.י מנחה מתאים**: עבור דוקטורט, חשוב למצוא מנחה שיש לו.ה ניסיון ומומחיות בתחום המחקר שלך. אפשר לעיין במאמרים מדעיים, ספרים ועבודות קודמות של המנחה כדי להבין את התחום בו הוא או היא מתמחים.
3. **בנה.י רשימת מנחים ומנחות פוטנציאליים/יות**: על מנת למצוא את המנחה המתאים.ה לך ביותר. יש לשקול את הניסיון, התחום, הגישה והמחקרים הקודמים של המנחים האפשריים. ניתן גם להתייעץ עם מנחים/ת וסטודנטים קודמים לקבלת המלצות.
4. **פגישות אישיות**: בסופו של דבר, החלטה לבחור מנחה היא החלטה אישית. כדאי להפגש עם המנחים

הצהרת כוונות לדוקטורט היא מסמך שיתאר באופן כללי את כוונת המחקר (מסמך זה ישמש בסיס להצעת מחקר מפורטת לאחר קבלה לתכנית).

הצהרת הכוונות תהיה בהיקף של 2 עמודים (לא כולל דף השער, איורים וביבליוגרפיה).

**מבנה מומלץ למסמך הצהרת כוונות לדוקטורט:**

1. **נושא המחקר:** מהו הנושא והבעיה שהמחקר אמור להתמודד עמה או להציע לה פתרון
2. **מסגרת תאורטית**: הצעה למיסגור תיאורטי למחקר (בקווים כלליים, כמובן)שאלה/ות המחקר (ברמה כללית)
3. **פרדיגמה מחקרית**: תיאור (כללי בלבד) של השיטה או השיטות בה/ן בכוונתכם לחקור את שאלת המחקר
4. **תרומת פוטנציאלית, תיאורטית ומעשית של המחקר והחידוש שהוא מציע**: מדובר במסמך כוונות ראשוני, אותו ניתן יהיה לפתח בשלב גיבוש הצעת המחקר (בשלב א של התכנית).

לאחר גיבוש הגרסה הסופית של ההצעה המקדמית, היא תוגש למנחה. אם יחליט המנחה להתקדם בתהליך, הוא יחתום על טופס הסכמה להנחיה. אם מדובר בהנחיה משותפת של שני מנחים/ות, יחתמו שניהם על טופס ההסכמה להנחיה.

מסמך הכוונות והטפסים יוגשו לד"ר שגית זילברברג המרכזת האקדמית של התכנית, בליווי טופס הסכמה להנחיה חתום על ידי המנחה/ים עד 31 בדצמבר 2023.

ההצעה תועבר לדיון בוועדת הדוקטורט המחלקתית, אשר תחליט על קבלת הסטודנטים והסטודנטיות לתכנית.

הודעה על קבלה (או אי-קבלה) לתכנית תשלח בתחילת חודש פברואר 2024.

בכל שאלה בנושא תוכלו לפנות לד"ר שגית זילברברג – sagitzil@openu.ac.il

בהצלחה רבה,

 ד"ר אבנר כספי ד"ר שגית זילברברג

 ראש התכנית הרכזת האקדמית של התכנית

1. פרטי הקשר של המדריכים/ות מופיעים [בקישור](https://academic.openu.ac.il/Education_Psychology/Pages/phd.aspx) [↑](#footnote-ref-1)